Reykjavíkurmót í sveitakeppni

7. - 18. janúar 2009

Reglugerð

1.
Spiluð er raðspilakeppni og eru spilaðir 16 spila leikir.   Dregið er bæði um
töflu- og umferðarröð.

2.
Hverjum leik skal lokið á 120 mínútum. Ef leik er
ekki lokið innan þess tíma eru gefnar 5 mínútur
til að ljúka honum.
Þegar sá tími er liðinn og enn er leiknum ekki
lokið er(u) viðkomandi sveit(ir) sektuð (sektaðar)
samkvæmt eftirfarandi reglu:

·
0 – 5 mínútur framyfir: ½ vinningsstig

·
5- 10 mínútur framyfir: 1 vinningsstig

·
10 - 15 mínútur framyfir: 2 vinningsstig

·
15 - 20 mínútur framyfir: 3 vinningsstig

·
20 - 25 mínútur framyfir: 5 vinningsstig

Tefjist lok
leiks í meira en 25 mínútur má keppnisstjórn
beita harðari refsingum.

Haldi spilarar
því fram að andstæðingar þeirra beri
ábyrgð á töfum í leiknum vegna hægrar
spilamennsku kalla þeir til keppnisstjóra sem mun grípa til
nauðsynlegra aðgerða til leiðréttingar, þar
með talið að skipa borðvörð það sem eftir er
af leiknum.

Keppnisstjóri reynir að vara spilara við ef þeir
virðast eiga á hættu að fara fram yfir sett
tímamörk, en þótt hann komi því ekki
við dregur það ekki úr ábyrgð spilaranna að
gæta að tímatakmörkunum.Hver leikur má taka 120
mínútur.
Keppnisstjóri aðvarar spilara ef spilamennska gengur of
hægt. Ef  spilamennska dregst meira
en 5 mínútur fram yfir tilsettan tíma getur
keppnisstjóri stöðvað spilamennsku og gilda þá
til útreiknings þau spil sem spiluð hafa verið á
báðum borðum.

3.
Spilarar eiga að vera sestir við spilaborðin eigi
síðar en 5 mínútum áður en umferð
hefst. Fyrir hverjar byrjaðar 5 mínútur sem spilari
mætir of seint að spilaborðinu  skal sekta um 1 vinningsstig og
síðan 1 vinningsstig fyrir hverjar 5 mínútur þar
þar á eftir þar til 25 mínútur eru liðnar
frá byrjunartíma, þá úrskurðast leikurinn
tapaður og sveit brotlega spilarans fær ekkert stig. Hin sveitin
fær stig samkvæmt grein 8.

4.
Allir leikir reiknast með IMP-stigum og vinningsstigum. Verði
sveitir jafnar að vinningsstigum, telst sú sveit hærri, sem
flest stig hefur úr innbyrðis leik/leikjum. Sé enn jafnt
ræður heildarhlutfall IMP-stiga en sé þá enn
jafnt ræður hlutkesti.

5.
13 efstu sveitirnar öðlast rétt til
þátttöku í undanúrslitum
Íslandsmóts í sveitakeppni 2009, að því
tilskyldu að þær séu að spila í Undankeppni
Reykjavíkur til Íslandsmóts 2009.

6.
Spilað er um 16 silfurstig í hverjum leik. Í lok
móts er úthlutað verðlaunastigum samkvæmt
eftirfarandi:

·
1. sæti:  42 silfurstig
á spilara

·
2. sæti:  30 silfurstig á spilara.

·
3. sæti:  21 silfurstig á spilara.

7.
Keppendum er skylt að leggja fram útfyllt kerfiskort um sagn-
og spilavenjur. Nota skal viðvörunina”ALERT” að
fjórða sagnstigi en þó skal gefa viðvörun
á allar gerfisafnir í fyrsta sagnhring, nema 4 grönd. Aldrei
skal gefa viðvörun á sögnina 4 grönd og aldrei skal
gefa viðvörun á dobl eða redobl.   Nota skal viðvörunina
“STOP” þegar stokkið er yfir sagnstig.

8.
Sveit sem ekki spilar leik vegna forfalla annarrar sveitar fær
eftirfarandi hagstæðustu skor :

a)   18 stig.

b)   meðaltal stiga, sem aðrar
sveitir hafa náð gegn
sveitinni, sem ekki mætti.

c)   meðaltal eigin stiga í
spiluðum leikjum.

d)  meðaltal stiga sem tvær
næstu sveitir fyrir ofan hana hafa unnið til, gegn þeirri sveit
sem ekki mætti. Sé sveitin í 2. sæti er  eingöngu borið saman við
þá efstu. IMP-stig eru gefin sem lágmark þeirra
IMP-stiga sem samsvara vinningsstigunum.

Forfallist
sama sveit í helmingi eða fleiri umferðum undankeppninnar telst
hún fallin úr keppni, fyrri árangur hennar í
keppninni strikast út og aðrar sveitir teljast hafa átt
yfirsetu gegn henni og fá 18 stig.

9.
Komi upp ágreiningur við borðið sker
keppnisstjóri úr. Úrskurði keppnisstjóra
má skjóta til dómnefndar. Áfrýjunarfé
að upphæð 5000 kr. skal fylgja áfrýjun.Skal
það gert innan 30 mínútna frá tilkynningu
dóms keppnisstjóra.

10.  Ef í
ljós kemur að sveitarfélagar hafa setið eins í
leiknum, í opnum og lokuðum sal, skulu úrslit leiksins
verða 12 - 12.   Ef
það gerist oftar en einu sinni fær viðkomandi sveit 0
vinningsstig.   Ef sveit
verður uppvís af að sitja vísvitandi í sömu
sætum fær viðkomandi sveit 0 vinningsstig úr
viðkomandi leik auk þess að stjórn BSÍ verður
tikynnt um málið.

11.  Sú sveit sem
talin er upp á undan skal sitja N-S í opnum sal.  Sú sveit sem talin upp er
á eftir skal stilla liði sínu upp 5 mín.
áður en umferð hefst.

12.  Innan við 10
mín. frá lokum hverrar umferðar skal hver sveit skila inn
staðfestri niðurstöðu ásamt útfylltu
skorblaði.

13.  Öll neysla og
meðferð áfengis í spilasal meðan á
mótinu stendur er bönnuð.   Brot á þessu
verður tilkynnt til stjórnar BSÍ auk þess sem sveit
þess/þeirra spilara verður vísað úr
mótinu.

14.  Að öðru
leyti en að ofan greinir er spilað eftir
alþjóðalögum um keppnisbridge.

Keppnisstjóri:              Vigfús
Pálsson

Dómnefnd:                  Dómnefnd
BSR